ટ્વેલ્થ સ્ટાન્ડર્ડ કમ્પ્લીટ કર્યા પછી સચિનભાઈએ રોજ ઑફિસે આવવાનું શરૂ કરી દીધું. માલિકના દીકરા હોવાના નાતે બધા કર્મચારીઓ તેમને ‘જી સાહેબજી’ કરે, પણ સચિનભાઈને ધંધાની એકેએક આંટીઘુંટી શીખવી હતી એટલે તેમણે એક પછી એક ડિપાર્ટમેન્ટમાં કામ કયુંર્. સચિનભાઈ કહે છે ‘મેં શરૂઆત કરેલી પ્રોડક્શન ડિપાર્ટમેન્ટથી. આ ડિપાર્ટમેન્ટ જો ક્વૉલિટી અને ક્વૉન્ટિટી બન્નેમાં પ્રગતિ કરે તો આખી કંપનીને ફાયદો થાય. એટલે મેં દિવસ-રાત જોયા વિના પ્રોડક્શનની તમામ ઝીણીઝીણી બારીકીઓ શીખવાનું કામ સૌથી પહેલું કર્યું. એ પછી વારો આવ્યો સપોર્ટિવ સિસ્ટમ ઍડમિનિસ્ટ્રેશનનો. વહીવટમાં કુશળતા કેળવવી હોય તો પાયાનું ઍડમિનિસ્ટ્રેશન કઈ રીતે ચાલે છે એ પણ જાણવું જરૂરી છે. આ બન્ને ડિપાર્ટમેન્ટમાં શું ચાલે છે એ શીખવાનું અને મારી સમજણ પ્રમાણે એમાં ચેન્જ કરવાનું પણ મેં શરૂ કર્યું ને મને સફળતા મળતી ગઈ.’